**โครงสร้างการจัดกิจกรรมแนะแนว**

**ระดับชั้นมัธยมศึกษาปีที่ 5 ภาคเรียนที่ 1**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัตถุประสงค์ | วัตถุประสงค์ชั้นปี | หน่วยการจัดกิจกรรม | สาระสำคัญ  (ความคิดรวบยอด) | สาระการเรียนรู้(เนื้อหา) | จำนวนเวลา(ชม.) |
| 1 | นักเรียนรู้จัก เข้าใจ เห็นคุณค่าในตนเองและพัฒนาตนเองได้เต็มตามศักยภาพ | นักเรียนรู้จักและเข้าใจค่านิยมที่ตนให้ความสำคัญ มีแนวทางการพัฒนาตนให้สอดคล้องกับค่านิยมอย่างเหมาะสมและเป็นประโยชน์ | ค่านิยมกับคุณค่าของชีวิต | ค่านิยมคือสิ่งที่บุคคลให้คุณค่าและเป็นแรงจูงใจในการกระทำสิ่งต่างๆ ดังนั้นการตระหนักรู้และพัฒนาค่านิยมของตนให้เหมาะสมและเป็นประโยชน์จะช่วยให้นักเรียนสามารถพัฒนาตนได้เต็มตามศักยภาพ | 1. ค่านิยมที่นักเรียนให้ความสำคัญ  2. แนวทางการพัฒนาตนให้สอดคล้องกับค่านิยมอย่างเหมาะสมและเป็นประโยชน์ | 3 |
| 2 | นักเรียนรู้จัก เข้าใจ เห็นคุณค่าของผู้อื่น และปฏิบัติตนต่อผู้อื่นอย่างเหมาะสม | นักเรียนเข้าใจและตระหนักถึงความสำคัญของบุคคลในครอบครัวที่มีส่วนเกื้อกูลต่อชีวิตตนและปฏิบัติตนต่อคนในครอบครัวด้วยความรู้สึกเห็นคุณค่าและกตัญญู | ฉันกับคนในครอบครัว | ครอบครัวเป็นพื้นฐานสำคัญของชีวิต สัมพันธภาพที่ดี ความรัก ความอบอุ่นภายในครอบครัวจะช่วยหล่อหลอมบุคคลให้เติบโตอย่างมีคุณภาพ ดังนั้นการได้เรียนรู้และเข้าใจในบทบาท หน้าที่ ความรับผิดชอบที่มีต่อกันในครอบครัวจะทำให้นักเรียนมีแนวทางการปฏิบัติตนต่อคนในครอบครัวอย่างเหมาะสม | 1. ความสำคัญและคุณค่าของคนในครอบครัวที่มีส่วนเกื้อกูลต่อชีวิตตน  2. แนวทางการปฏิบัติตนต่อคนในครอบครัวอย่างเห็นคุณค่าและกตัญญู | 4 |
| 3 | นักเรียนสามารถคิดวิเคราะห์ ตัดสินใจแก้ปัญหา และวางแผนด้านการศึกษา | นักเรียนสามารถปรับปรุงแก้ไขตนเองด้านการเรียนและวางแผนพัฒนาการเรียน ได้อย่างสอดคล้องกับ เป้าหมายการศึกษาของตน | เป้าหมายสู่อนาคต | การมีเป้าหมายการเรียนที่ชัดเจน จะเป็นแรงจูงใจให้นักเรียนแสวงหาแนวทางในการพัฒนาตนเองทางการเรียนอย่างต่อเนื่องเพื่อไปสู่เป้าหมายทางการเรียนของตน | 1. ความสามารถทางการเรียน  2. เป้าหมายการศึกษาต่อ  3. วิธีการพัฒนาตนด้านการเรียนอย่างสอดคล้องกับเป้าหมายการศึกษา | 7 |
| 4 | นักเรียนมีทักษะการจัดการกับอารมณ์และความเครียด | นักเรียนตระหนักรู้และยอมรับปัญหาที่เกิดขึ้นกับตน สามารถจัดลำดับความสำคัญของปัญหาและจัดการได้อย่างเหมาะสม | จัดใจก่อนจัดการ | ความเครียดเป็นผลจากการสะสมปัญหาที่เกิดขึ้นในชีวิตประจำวัน ดังนั้นการจัดลำดับความสำคัญของปัญหาจะช่วยให้นักเรียนสามารถจัดการกับสถานการณ์ที่เป็นปัญหาเหล่านั้นได้อย่างเหมาะสมตามลำดับความสำคัญ | 1. ปัญหาของนักเรียน  2. การจัดลำดับความสำคัญของปัญหาและวิธีการจัดการกับปัญหาอย่างเหมาะสม | 3 |
| 5 | นักเรียนมีทักษะการสื่อสารและสร้างสัมพันธภาพ | นักเรียนรู้จักและเห็นความสำคัญของ  พฤติกรรมการแสดงออกอย่างเหมาะสม สามารถแสดงออกได้อย่างเหมาะสม | การแสดงออกอย่างเหมาะสม | พฤติกรรมการแสดงออกอย่างเหมาะสมเป็นรูปแบบหนึ่งของการสื่อสารที่  ช่วยให้นักเรียนสามารถสื่อสารได้อย่างสอดคล้องกับความรู้สึกและความต้องการของตน โดยสามารถรักษาสัมพันธภาพที่ดีระหว่างตนและผู้อื่น | 1. รูปแบบและความสำคัญของพฤติกรรมการแสดงออกอย่างเหมาะสม  2. ฝึกพฤติกรรมการแสดงออกอย่างเหมาะสม | 3 |
| รวมเวลา(ชม.) | | | | | | **20** |

**โครงสร้างการจัดกิจกรรมแนะแนว**

**ระดับชั้นมัธยมศึกษาปีที่ 5 ภาคเรียนที่ 2**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัตถุประสงค์ | วัตถุประสงค์ชั้นปี | หน่วยการจัดกิจกรรม | สาระสำคัญ  (ความคิดรวบยอด) | สาระการเรียนรู้(เนื้อหา) | จำนวนเวลา(ชม.) |
| 1 | นักเรียนสามารถคิดวิเคราะห์ ตัดสินใจ แก้ปัญหา และวางแผนด้านอาชีพ | นักเรียนรู้ค่านิยมในงานอาชีพของตนเองและรู้ข้อมูลอาชีพที่สอดคล้องกับค่านิยมของตน | ค่านิยมในงานอาชีพ | การสำรวจค่านิยมในงานอาชีพ จะทำให้นักเรียน รู้จักและเข้าใจตนเอง ตลอดจนมีแนวทางในการวางแผนไปสู่อาชีพที่สอดคล้องและเหมาะสมกับค่านิยมของตน | 1. ค่านิยมในงานอาชีพของตน  2. ข้อมูลอาชีพที่สอดคล้องกับค่านิยมของตน | 5 |
| 2 | นักเรียนสามารถคิดวิเคราะห์ ตัดสินใจ แก้ปัญหา และวางแผนด้านชีวิตและสังคม | นักเรียนร่วมคิดวิเคราะห์ปัญหาของชุมชนและสังคม สามารถวางแผนเพื่อการมีส่วนร่วมในการแก้ปัญหาตามศักยภาพของตน | เมืองน่าอยู่ | การสร้างความตระหนักและการมีส่วนร่วมดูแล ช่วยเหลือแก้ปัญหาในสังคมตามศักยภาพ เป็นการปลูกฝังและส่งเสริมให้นักเรียนมีจิตสาธารณะอันเป็นคุณลักษณะสำคัญในการอยู่ร่วมกันในสังคม | 1. สภาพปัญหาของชุมชนและสังคมที่ตนอาศัย  2. การปฏิบัติตนในการมีส่วนร่วมแก้ปัญหาชุมชนและสังคมตามศักยภาพ | 4 |
| 3 | นักเรียนมีทักษะการปฏิบัติตนอย่างเหมาะสมและปลอดภัยในเรื่องเพศ | นักเรียนตระหนักถึง  ผลกระทบของปัญหาที่เกิดจากความรัก  และสามารถจัดการกับปัญหาได้อย่างเหมาะสม | รักให้ดีด้วย  อีคิว | การเสริมสร้างวุฒิภาวะทางอารมณ์ จะช่วยให้นักเรียนมีเหตุผล มีจิตใจที่เข้มแข็ง รู้จักควบคุมอารมณ์และมีแนวทางจัดการกับปัญหาที่เกิดจากความรักได้อย่างเหมาะสม | 1. ผลกระทบของปัญหาที่เกิดจากความรัก  2. วิธีการจัดการปัญหาที่เกิดจากความรักอย่างเหมาะสม | 6 |
| 4 | นักเรียนมีทักษะการดำรงชีวิตอย่างเป็นประโยชน์และปลอดภัย | นักเรียนตระหนักถึง  สถานการณ์ในสังคมที่เป็นอันตราย  ต่อตนเองและสามารถปฏิบัติตนเพื่อให้ปลอดภัยจากภัยสังคม | ภัยสังคม | ภัยสังคมมีหลากหลายและปรับเปลี่ยนรูปแบบ  ไปตามการเปลี่ยนแปลงของสังคม ดังนั้นการเรียนรู้สถานการณ์ที่เป็นภัยในสังคม  เป็นสิ่งสำคัญที่ทำให้นักเรียนรู้เท่าทันและสามารถปฏิบัติตนให้ปลอดภัยจาก  ภัยสังคม | 1. สถานที่และ สถานการณ์  ที่เป็นภัยต่อนักเรียน  2. แนวทางการปฏิบัติตนเพื่อให้ปลอดภัยจากภัยต่าง ๆ ในสังคม | 5 |
| รวมเวลา(ชม.) | | | | | | **20** |